हाजी अतीक, जो मुस्लिम एजुकेशनल ऐंड वेलफेयर सोसायटी के महासचिव भी हैं, ने बताया कि गोशाला में रहने वाली गायों के लिए जोधपुर के लूनी तहसील से हर दिन ट्रक में भरकर हरा चारा लाया जाता है। यहां अधिकतर वे गायें हैं, जिन्होंने दूध देना बंद कर दिया है। ऐसी गायों को जब बेसहारा छोड़ दिया जाता है, तो गोशाला की टीम उन्हें यहां ले आती है। टीम के सदस्य शहर में अलग-अलग जगह हैं, जहां वे बेसहारा, बीमार और बूढ़ी गायों पर नजर रखते हैं।